Projektas

:: *Šis straipsnis apie projektą kaip laikiną veiklą, skirtą sukurti unikalią paslaugą ar produktą. Apie projektą kaip dokumentą žr. [[Projektas (dokumentas)]]*

**Projektas** – laikina veikla, galinti peraugti į pastovią, nukreipta į unikalaus tikslo pasiekimą (pvz., produkto ar paslaugos sukūrimą), turinti savo pradžią ir pabaigą bei baigtinius išteklius. Projekto tikslai gali skirtis nuo bendrųjų organizacijos tikslų, didelių projektų planavimui, įgyvendinimui ir stebėjimui gali būti sukuriamos specialios laikinos organizacinės struktūros – projekto grupė, viena ar kelios darbo grupės.

## Istorija

Iki XX a. vidurio „projektais“ vadinti planai, t. y. tai, kas padaroma prieš imantis planuojamos veiklos. Šaltojo karo metu po palydovų krizės „projektas“ ėmė įgauti ir kitą prasmę ir ėmė formuotis kaip specializuotos žinios ir savarankiška koncepcija kartu su projektų vadyba. JAV Gynybos ministerija norėjo pagreitinti karinių (ginkluočių kūrimo) projektų procesus ir sukūrė naujus įrankius (modelius) šiam tikslui pasiekti. Kaip dalis Polar povandeninio raketnešio programos 1958 metais išrastas PERT (). Tuo pačiu metu DuPont korporacija išrado panašų modelį, pavadintą CPM (kritinio kelio metodas ). PERT vėliau buvo papildytas WBS (darbų išskaidymo struktūra ). *Procesų srautas ir struktūra* () greit paplito privačiose įmonėse, ypač vykdančiose karinius užsakymus.

## Projekto apibrėžimas

Egzistuoja keletas *projekto* apibrėžimo variantų, kurie atsirado dėl skirtingų ir organizacijų (pvz., Project Management Institute) įtakos:
* Projektas – laikina veikla, nukreipta į unikalaus tikslo pasiekimą (pvz., produkto, paslaugos ar rezultato sukūrimą), turinti savo pradžią ir pabaigą bei baigtinius išteklius.
* Projektas – vienkartinis darbas turintis tikslą, išreikštą kiekybiniais ir kokybiniais rodikliais ir laikiną organizacinę struktūrą, kuri likviduojama jam pasibaigus.

## Projektų tipai
Projektai gali būti skirstomi pagal apibrėžtus tikslus ir būdus jiems pasiekti:
* inžineriniai projektai,
* produkto (paslaugos) kūrimo projektai,
* sistemų kūrimo projektai,
* tyrimų bei organizacijų pertvarkymo projektai.
 
Projektai gali būti skirstomi pagal sprendžiamas problemas, jų aktualumą ir sprendimų naujumą:
* tipiniai projektai, kurie gali būti atkuriami skirtingose situacijose, juos pakoregavus pagal vietos sąlygas,
* unikalūs projektai, kurie negali būti tiražuojami dėl to, kad jų situacijos nesikartoja, nes neįmanoma sukurti kitos panašios projektavimo srities.

Projektai gali būti skirstomi pagal sudėtį ir veiklos srities struktūrą:
* Vienetiniai (monoprojektai) projektai – atskiri, nepriklausomi nuo kitų projektų, skirtingo tipo ir dydžio projektai,
* Daugialypiai (multiprojektai) projektai – projektų kompleksas ar programa, susidedanti iš tarpusavyje susijusių vienetinių projektų,
* Labai dideli projektai (megaprojektai) projektai – tikslinės regionų vystymo programos, apimančios keleto vientynių ir daugialypių projektų.

Projektai pagal veiklos sritis gali būti tokie:
* mokomieji ir švietimo projektai,
* tyrimų ir vystymo projektai,
* inovaciniai projektai,
* investiciniai projektai,
* kombinuoti projektai.

Pagal trukmę projektai gali būti skirstomi į:
* trumpalaikius (mažiau nei 3 metų),
* vidutinės trukmės (3-5 metų),
* ilgalaikius (daugiau nei 5 metų).

## Projekto savybės
Kiekvienas projektas pasižymi šiomis esminėmis savybėmis:
# tikslo unikalumas
# trukmės laikinumas
# išteklių ribotumas

## Projektų objektai
* Tikslai
* Apimtis
* Organizacija
* Laikas, išlaidos, kokybė

## Projekto fazės
* inicijavimas (*initiation*)
* planavimas (*planning*)
* vykdymas (production)
* kontrolė, stebėjimas (monitoring)
* užbaigimas (*completion*)

## Projekto vadybos funkcijos

Išskiriamos devynios vadybos funkcijų sritys, tai projekto:
* Integracijos (visumos) valdymas;
* Apimties vadyba ();
* Laiko vadyba ();
* Kainos (išlaidų) vadyba ();
* Kokybės vadyba ();
* Personalo ar komandos vadyba ();
* Bendravimo vadyba ();
* Rizikos vadyba ();
* Pirkimų vadyba ().

## Nuorodos
* Kampanija
* Procesas
* Programa
* Algoritmas

## Šaltiniai